قدیم (اسلامی اصطلاح)

قدیم ایک اسلامی اصطلاح ہے ۔ جو علم کلام (یعنی علم اصولِ دین) میں اس موجود کے لیے استعمال ہوتی ہے جس کا وجود بغیر کسی ابتدا کے ہو۔
امام طحاوی نے اپنی مشہور عقیدۂ "العقیدۃ الطحاویۃ" — جو اہلِ سنت والجماعت کا عقیدہ ہے — میں فرمایا:

"قدیم بلا ابتدا، دائم بلا انتہا"
اللہ تعالیٰ قدیم ہے، اس کے وجود کی کوئی ابتدا نہیں اور وہ ہمیشہ باقی رہنے والا ہے، اس کے وجود کی کوئی انتہا نہیں۔

 اس قول کا مقصد یہ واضح کرنا ہے کہ اللہ تعالیٰ اپنی تمام مخلوقات سے منزہ و برتر ہے؛
وہی زمان و مکان کا خالق ہے اور نہ زمان اس پر جاری ہوتا ہے، نہ مکان اس کا احاطہ کرتا ہے۔
اللہ تعالیٰ زمان و مکان کی تخلیق سے پہلے بھی موجود تھا — نہ کسی زمان میں، نہ کسی جگہ میں۔
اور جب یہ کائنات فنا ہو جائے گی، تب بھی وہی باقی رہے گا — بغیر زمان و مکان کے۔

 یہی مفہوم قرآنِ کریم کی اس آیت میں ہے:
﴿هُوَ ٱلۡأَوَّلُ وَٱلۡآخِرُ﴾
(وہی اوّل ہے اور وہی آخر)
[سورۂ الحدید: 3]

 اسی کی تائید صحیح حدیث سے بھی ہوتی ہے، چنانچہ نبی کریم ﷺ نے اپنے ایک دعا میں فرمایا:
"اللهم أنت الأول فليس قبلك شيء، وأنت الآخر فليس بعدك شيء، وأنت الظاهر فليس فوقك شيء، وأنت الباطن فليس دونك شيء"
(اے اللہ! تو ہی اوّل ہے، تیرے سے پہلے کچھ نہیں۔ تو ہی آخر ہے، تیرے بعد کچھ نہیں۔ تو ہی ظاہر ہے، تیرے اوپر کچھ نہیں۔ تو ہی باطن ہے، تیرے نیچے کچھ نہیں۔)(روایت: بخاری [الأدب المفرد]، مسلم، ترمذی، ابو داود، ابن ماجہ، ابن حبان)

 لہٰذا امام طحاوی کا قول: "قدیم بلا ابتدا، دائم بلا انتہا" یہی "الأول" اور "الآخر" کے اسمائے الٰہی کا مفہوم ہے۔ "قدیم بلا ابتدا" کا مطلب ہے: اللہ اوّل ہے — اس سے پہلے کچھ نہ تھا۔. "دائم بلا انتہا" کا مطلب ہے: اللہ آخر ہے — اس کے بعد بھی کچھ نہ ہوگا۔

 پس نہ اللہ سے پہلے کوئی زمان تھا، نہ کوئی مکان؛ اور نہ اللہ کے بعد کوئی زمان یا مکان ہوگا۔ جس طرح وہ تمام مخلوقات سے پہلے موجود تھا، اسی طرح ان سب کے بعد بھی صرف وہی باقی رہے گا۔

یہ دونوں اسماء، "الأول" اور "الآخر"، اس بات پر دلالت کرتے ہیں کہ: اللہ تعالیٰ قدیم بھی ہے (یعنی ازلی) اور دائم بھی ہے (یعنی ابدی)۔الموقع الرسمي للمكتبة الشاملة: شرح العقيدة الطحاوية. 

والقِدَم صفة يوصف بها ذات الله تعالى وصفاته أيضاً عند كل من أهل السنة الأشاعرة والماتريدية.
"قِدَم" ایک ایسی صفت ہے جس سے اللہ تعالیٰ کی ذات اور اُس کی صفات دونوں کو موصوف کیا جاتا ہے، ۔اور یہ عقیدہ اہلِ سنت کے تمام گروہوں، یعنی اشاعرہ اور ماتریدیہ، کے ہاں مسلم ہے۔كشاف اصطلاحات الفنون والعلوم. 

 بیرونی روابط 
 شرح الصفات الثلاث عشرة الواجبة لله

 حوالہ جات 

زمرہ:اللہ
زمرہ:اسلامی اصطلاحات
زمرہ:علم کلام